stanford-oval/wikipedia huggingface dataset:
Charles Linglet
Ura > Seuraura > Siirtyminen KHL:ään

Kaudeksi 2010–2011 Linglet siirtyi vuoden mittaisella sopimuksella KHL-joukkue Torpedo Nižni Novgorodiin. Hän oli joukkueen kolmanneksi paras pistemies tehoilla 20+25=45. Kaudeksi 2011–2012 Linglet siirtyi vuoden mittaisella sopimuksella liigan valkovenäläisjoukkue Dinamo Minskin riveihin. Maaliskuussa 2012 hän teki joukkueen kanssa vuoden mittaisen jatkosopimuksen. Kesken kauden 2012–2013, tammikuussa 2013 Linglet sai kuitenkin lähtöpassit Dinamosta tehtyään 22 ottelussa vain tehot 3+4=7. Hän siirtyi loppukaudeksi Sveitsin National League A:n HC Luganoon.
Linglet siirtyi kaudeksi 2013–2014 vuoden mittaisella sopimuksella KHL:n kroatialaisen laajennusjoukkue KHL Medveščak Zagrebin paitaan. Hän oli pudotuspeleissä joukkueen paras pistemies ja syöttäjä neljällä syöttöpisteellään. Onnistuneen Medveščakissa vietetyn vuoden jälkeen Linglet palasi taas kaksivuotisella sopimuksella Dinamo Minskiin kaudeksi 2014–2015. Tällä kertaa hän pelasi siellä onnistuneen kauden ja teki KHL:n yhden kauden piste-ennätyksensä tehoilla 22+36=58, joilla Linglet oli Dinamon paras pistemies ja syöttäjä. Hän sijoittui koko liigan pistepörssissä kuudenneksi. Pudotuspeleissä Linglet oli joukkueen paras pistemies ja maalintekijä tehoilla 2+2=4. Hänet palkittiin KHL:n helmikuun 2015 kuukauden hyökkääjänä sekä kerran helmikuun aikana viikon hyökkääjänä.
Kausi 2015–2016 Lingletilla jäi vain 16 ottelun mittaiseksi lokakuussa 2015 tulleen loukkaantumisen vuoksi. Hän palasi kaukaloihin kuitenkin loppukaudella. Toukokuussa 2016 Linglet teki Dinamo Minskin kanssa kaksivuotisen jatkosopimuksen. Hän kuitenkin sai jälleen lähteä joukkueesta jo marraskuussa 2016, kun Linglet teki 23 otteluun vain kahdeksan syöttöpistettä. Joulukuussa hän siirtyi loppukauden sopimuksella SM-liigajoukkue Tapparan riveihin. Linglet teki 11 pelaamassaan ottelussa vain tehot 2+3=5, kunnes joukkue purki hänen sopimuksensa yhteisymmärryksessä tammikuussa 2017. Seuraavana päivänä Linglet teki loppukauden sopimuksen Saksan DEL-liigan Eisbären Berlinin kanssa.
Ura > Maajoukkueura

Linglet edusti Valko-Venäjää MM-kilpailuissa vuonna 2016, jolloin hän oli joukkueen paras syöttäjä ja jakoi sisäisen pistepörssin voiton Andrei Stsjapanaun kanssa tehoilla 1+5=6. Linglet pelasi myös Pyeongchangin olympiakisojen 2018 karsinnoissa, jolloin hän jakoi Valko-Venäjän sisäisen tehotilaston voiton kolmen muun pelaajan kanssa lukemalla +3.
Muuta

Linglet sai kahden muun kanadalaispelaajan, Kevin Lalanden ja Geoff Plattin ohella Valko-Venäjän kansalaisuuden alkuvuodesta 2012. Taustalla oli saada kolmikko edustamaan maata vuoden 2014 MM-kotikisoihin. He saivat Valko-Venäjän kansalaisuuden poikkeuksellisen nopeasti, sillä normaalisti prosessi kestää seitsemän vuotta. Linglet ei lopulta pelannut kisoissa, sillä hän ei saanut kotimaassaan kahta täyttä sopimuskautta täyteen saatuaan lähtöpassit Dinamosta kesken kauden 2012–2013.
Tilastot

Linglet (nro 70) Valko-Venäjän paidassa vuoden 2016 MM-kilpailuissa ottelussa Suomea vastaan.
Libra (kappale)

| ”Libra” MUCC |
| --- | --- | --- |

Singlen tiedot
 Albumilta: Best of Mucc
 Julkaistu: 21. maaliskuuta 2007
 Tyylilaji: rock
 Kesto: 08.25
 Levy-yhtiö: Universal Music
MUCCun muut singlet
| ”Horizont” 2006 | ”Libra” 2007 | ”Flight” 2007 |
Libra (jap. リブラ, Ribura) on MUCCun julkaisema single.
Libra julkaistiin 21. maaliskuuta 2007, yhtyeen MUCC in EURO -kiertueen aikana. Samalle päivälle osui yhtyeen nimikirjoitustenjakotilaisuus Helsingissä. Edellisenä päivänä MUCC oli esiintynyt Tavastia Klubilla. Singlestä julkaistiin kaksi erilaista painosta, joista toinen sisältää DVD:n.
Kappaleet

Libra (jap. リブラ) – 4:43 (Miya)
Touei (jap. 燈映) – 3:48 (Tatsurō, Miya)
Linnoitus (täsmennyssivu)

Linnoitus voi tarkoittaa seuraavia asioita:
linnoitus eli linnake, katso bastionijärjestelmä
linnoitus eli tornitus, siirto shakissa
Linnoitus, Viipurin vanhin kaupunginosa
Linnoitus, Lappeenrannan kaupunginosa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Linnoitus”, voi hakea sivunnimihaulla, laajalla sivunnimihaulla tai tekstihaulla.
Linnoituksen yö

Linnoituksen Yö oli vuosittainen kulttuuritapahtuma Lappeenrannassa.
Linnoituksen yötä alettiin suunnitella ensimmäisen kerran vuonna 1991. Lappeenrannan kulttuuritoimisto ryhtyi tapahtuman pääjärjestäjäksi, ajankohdaksi valittiin kaupungin vuosipäivän yhteyteen sijoittuva viikonloppu ja järjestämispaikaksi Linnoitus. Ensimmäinen Linnoituksen Yö –tapahtuma järjestettiin elokuun alussa 1992.
Muutaman sadan hengen tapahtuma kasvoi yleisö- ja ohjelmamäärältään nopeasti. Vuosina 1994-1995 kävijöitä oli 10 000–15 000. Tapahtuma myös levisi Linnoituksen porttien sisältä ympäri Linnoituksen valleja, Pusupuistoa sekä satama-aluetta. Tapahtumassa on aina paljon ohjelmaa myös lapsille ja lapsiperheille. Jo alkuvaiheessa tapahtuman toteuttamisen perusideaksi muodostui ilmaiseksi tarjotut taide-esitykset.
Vuonna 1996 kulttuuritoimisto aloitti Linnoituksen yössä uuden, ja siitä alkaen jokavuotiseksi perinteeksi muodostuneen käytännön. Linnoituksen yössä julistettiin uusi Linnoituksen Isäntä. Ensimmäinen Linnoituksen Isäntä oli ministeri, sosiaalineuvos Mauno Forsman. Linnoituksen Isännäksi valitaan vuosittain lappeenrantalainen tai Lappeenrannasta lähtöisin oleva, omalla alallaan ansioitunut ja kaupungille positiivista mainetta tuonut henkilö.
Linnoituksen Yö-tapahtumaa kokeiltiin kaksipäiväisenä vuonna 1996. Tapahtuma palasi kuitenkin taloudellisten realiteettien myötä takaisin yksipäiväiseksi jo seuraavana vuonna 1997. Tuossa yhteydessä tapahtuman pääajankohta vaihtui perjantaista lauantaille. Vuonna 1999 Lappeenranta täytti 350 vuotta ja Linnoituksen yö oli osa kaupungin virallista syntymäpäiväjuhlaa. Tässä vaiheessa Linnoituksen yön yleisömäärä oli kasvanut kahden päivän tapahtumassa noin 40 000 kävijään.
Vuonna 2010 tapahtumaa vietettiin 19. kerran. Muutamana edellisenä vuonna järjestäjänä on ollut yksityinen taho, mutta vuonna 2010 Linnoituksen yö palasi Lappeenrannan kaupungin kulttuuritoimiston järjestämäksi tapahtumaksi.
Lokakuussa 2013 Lappeenrannan kulttuurilautakunta päätti lopettaa tapahtuman järjestämisen liian kalliina. Vuodesta 2015 alkaen vastaavana ajankohtana on järjestetty Lappeenrannan linnoituksen Vanhankaupungin päivät -niminen tapahtuma.
Liikenteen tutkimuskeskus Verne

Liikenteen tutkimuskeskus Verne tutkii ja opettaa Tampereen yliopistossa (vuoteen 2018 Tampereen teknillisessä yliopistossa) liikenne- ja kuljetusjärjestelmiin liittyviä aiheita. Verne toimii Tampereen yliopiston rakennetun ympäristön tiedekunnassa rakennustekniikan opetus- ja tutkimusalueella.
Vernen tavoitteena on edistää ja tukea kestävän, turvallisen ja tehokkaan liikennejärjestelmän kehittämistä. Vernen tutkimusalueet ovat liikennejärjestelmä, logistiikka ja kaupunkiliikenne. Tutkimuksen keskeisiä näkökulmia ovat liikenne osana yhteiskuntaa, tulevaisuus, energiatehokkuus ja ilmastokysymykset sekä älykkäät ratkaisut. Tutkimuskeskuksen johtaja on uudistuvan liikenteen apulaisprofessori Heikki Liimatainen.
Verne perustettiin kesäkuussa 2011 vanhan liikenne- ja kuljetustekniikan laitoksen tilalle. Tutkimuskeskuksessa työskentelee noin 10 henkilöä. Tutkimuskeskus on nimetty kirjailija Jules Vernen mukaan.
Aiheesta muualla

Vernen kotisivut
Linnove

Linnove on sukunimi, joka on muun muassa seuraavilla suomalaisilla henkilöillä:
Heikki Linnove (1879–1964), opettaja, pappi ja kirjailija
Olavi Linnove (1898–1950), asianajaja, varatuomari, toimittaja ja äärioikeistolainen poliitikko
| --- | --- |
: Tällä täsmennyssivulla luetellaan henkilöitä, joilla on sama sukunimi.
Leyti Seck

Leyti Alexander Seck (s. 21. helmikuuta 1981 München, Saksa) on senegalilais-itävaltalainen alppihiihtäjä. Hän harjoittelee Itävallan joukkueen kanssa.
Seck on kilpaillut maailmancupissa vuodesta 2003 lähtien, muttei ole päässyt vielä kertaakaan 30 parhaan joukkoon. Hän osallistui MM-kisoihin ensimmäistä kertaa St. Moritzissa 2003, jossa hän sijoittui pujottelussa 55:nneksi ja suurpujottelussa 61:seksi. Seck oli suurpujottelussa 54. Bormion MM-kisoissa 2005, mutta keskeytti pujottelussa kyseisissä kisoissa. Hän osallistui Torinon olympialaisiin 2006 ainoana senegalilaisena ja kilpaili supersuurpujottelussa, jossa hän sijoittui 55:nneksi sekä pujottelussa ja suurpujottelussa, joissa hän keskeytti. Seck osallistui Val d'Isèren MM-kisoissa 2009 vain pujotteluun, jossa hän keskeytti ensimmäisellä laskullaan. Hän osallistui olympialaisiin toista kertaa Vancouverissa 2010, jossa hän oli jälleen maansa ainoa edustaja. Seck sijoittui kisojen suurpujottelussa 73:nneksi ja keskeytti pujottelussa.
Seck valmentaa Itävallan naisten jalkapalloliigassa pelaavaa USK Hofia.
Leitrimin kreivikunta

| Leitrimin kreivikunta County Leitrim Contae Liatroma |
| --- | --- |
 Vaakuna
 Kreivikunnan sijainti Irlannissa
Valtio:  Irlanti
Provinssi:  Connacht
Hallinto:  
 – hallinnollinen keskus:  Carrick-on-Shannon
Pinta-ala:  1 502,49 km²
Väkiluku (2016):  31 972
 – väestötiheys:  21,3 as./km²
Lyhenteet:  
 – rekisterikilven tunnus:  LM
 – ISO 3166:  IE-LM
 
Kreivikunnan internetsivut
Leitrimin kreivikunta (iiriksi Contae Liatroma) on Irlannin tasavallan kreivikunta Connachtin historiallisessa provinssissa maan pohjoisosassa. Sillä on maarajaa Yhdistyneelle kuningaskunnalle kuuluvan Pohjois-Irlannin kanssa. Kreivikunnassa on 31 972 asukasta (vuonna 2016) ja sen pinta-ala on 1 502,49 neliökilometriä. Se on nimetty Leitrimin kylän mukaan.
Kylät ja kaupungit

| 0 | 1 | 2 |
| --- | --- | --- |
|  Aghamore  Askill  Ballinaglera  Ballinamore  Bornacoola  Buckode  Carrick-on-Shannon  Carrigallen  Cloone  Cloonsheerevagh  Drumcoura  Drumcong |  Drumkeeran  Dromahair  Dromod  Drumshanbo  Drumsna  Eslinbridge  Fenagh  Glenfarne  Jamestown  Johnstownbridge  Keshcarrigan  Kiltyclogher |  Kinlough  Killargue  Largydonnell  Leitrim  Lurganboy  Manorhamilton  Mohill  Newtowngore  Rossinver  Saddlehill  Tullaghan |
Aiheesta muualla

Kuvia tai muita tiedostoja aiheesta Leitrimin kreivikunta Wikimedia Commonsissa
Kreivikunnan internetsivut
Irlannin kreivikunnat
| --- | --- |
Connacht:   Galway  Leitrim  Mayo  Roscommon  Sligo 
Leinster:   Carlow  Dublin Dún Laoghaire–Rathdown  Etelä-Dublin  Fingal  Kildare  Kilkenny  Laois  Longford  Louth  Meath  Offaly  Westmeath  Wexford  Wicklow 
Munster:   Clare  Cork  Kerry  Limerick  Tipperary  Waterford 
Ulster:   Antrim†  Armagh†  Cavan  Derry†  Donegal  Down†  Fermanagh†  Monaghan  Tyrone† 
kreivikunnilla ei ole hallinnollista merkitystä • †Kreivikunta kuuluu Pohjois-Irlantiin
Lissabonin tuomiokirkko

Lissabonin tuomiokirkon julkisivu
Lissabonin tuomiokirkko (port. Sé de Lisboa tai Santa Maria Maior de Lisboa) on Lissabonin vanhin kirkko. Sen rakentaminen aloitettiin 1147. Rakennusta on korjailtu useita kertoja ja se on selvinnyt monista maanjäristyksistä, varsinkin vuosina 1344 ja 1755. Kirkko on nykyisin sekoitus erilaisia arkkitehtonisia tyylejä.
Louise Delamere

Louise Delamere (s. 1969) on brittiläinen näyttelijä. Hän tuli tunnetuksi roolistaan Liana televisiosarjassa Syntiset sisaret (2004–2006). Hän on esiintynyt myös muun muassa The Chatterley Affairissa ja Torchwoodin jaksoissa.
Delamere syntyi Wallaseyssä, Englannissa, ja opiskeli Glasgow'n Royal Scottish Academy of Music and Dramassa. Hän sai miehensä, näyttelijä Stephen Manganin kanssa pojan lokakuussa 2007.
Aiheesta muualla

Louise Delamare Internet Movie Databasessa. (englanniksi)
Lounais-Hämeen Pirtti

Lounais-Hämeen Pirtti elokuussa 2020.
Lounais-Hämeen Pirtti on vuonna 1948 valmistunut kotiseututalo Saaren kansanpuistossa Tammelassa Lounais-Hämeessä.  Talon rakentaminen Saaren kansanpuistoon käynnistettiin Lounais-Hämeen kotiseutu- ja Museoyhdistyksen aloitteesta vuonna 1946 ja se vihittiin käyttöön toukokuussa 1948. Talon suunnitteli arkkitehti Veikko Kyander, joka on suunnitellut myös Saaren kansanpuiston kesäteatterin ulkoilmakatsomon ja Tammelan kirkon edustalla olevan hakkapeliittapatsaan. Pirtin omistaa Lounais-Hämeen pirtin säätiö.
Pirtin esineistöön kuuluvat muun muassa Lounais-Hämeen pitäjien kirkkojen keskiaikaisia suojeluspyhimyksiä esittävät veistokset ja Lounais-Hämeen kuntien vaakunat. Pöydiksi ulkoterassille saatiin vanhat myllynkivet. Pirtin alakerran hakkapeliittakellari muistuttaa Tammelasta 30-vuotiseen sotaan lähteneistä hakkapeliittasotilaista ja kellarissa on esillä näihin liittyvää esineistöä..  Hakkapeliitta-aiheisen lasimaalauksen teki taiteilija Tapani Lemminkäinen.
Kotiseututalona Lounais-Hämeen pirtti oli Suomen ensimmäinen. Aloitteentekijänä sen rakentamishankkeessa oli Lounais-Hämeen kotiseututyön keskeinen vaikuttaja, myöhempi Turun yliopiston professori Esko Aaltonen. Talon ainekset kerättiin talkoilla ja lahjoituksina ja ajan sotien jälkeen ollessa taloudellisesti raskas rahoitusta varten perustettiin Lounais-Hämeen Pirtin Säätiö.
Jo ennen Lounais-Hämeen pirtti Lounais-Hämeen kotiseutu- ja museoyhdistyksen aloittesta oli Saaren kansanpuiston viereen Kaukolanharjulle rakennettu Kaukolanharjun näkötorni ja vuonna 1933 kansanpuistoon ulkoilmateatteri.  Kansanpuistoon oli koottu näytteille myös joitakin talonpoikisrakennuksia, kuten myllypirtti, ja esinöistöä, kuten ruuhia ja myllynrattaita. Kaukolanharjulle paljastettiin muistomerkki taiteilija Albert Edelfeltille  1953 ja Saaren sillan lähelle  muistomerkki "kolmen sotilaan hauta" 1949.
Lauttanen (Juupajoki)

| Lauttanen |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°48′34″N, 24°33′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Muhujärveen 
Järvinumero:  35.756.1.007
Mittaustietoja
Pinnankorkeus:  125,6 m  
Rantaviiva:  2,095 km  
Pinta-ala:  11,635 ha  
Saaria:  ei saaria 
 fiLauttanen 
Lauttanen  eli Lauttasjärvi  on Pirkanmaalla Juupajoen Kopsamossa sijaitseva järvi.
Maantietoa

Järven pinta-ala on 11,6 hehtaaria ja se on 550 metriä pitkä ja 500 metriä leveä. Se on C-kirjaimen muotoinen metsäjärvi, jonka itäosa muodostaa 280 metriä pitkän lahden. Järven ympärillä kohoavat jyrkkärinteiset mäet Lahdenvuori, Talasmäki, Mettisianmäki ja eteläinen kartassa nimeämätön mäki. Viimeksi mainitulla mäellä on järven puolella jyrkänteet. Lahdenvuori, jota kutsutaan myös Muhuvuoreksi, kohoaa 40 metrin korkeuteen järven rannasta. Järvellä ei ole kartan mukaan saaria. Sen rantaviivan pituus on 2,1 kilometriä ja sen rannat ovat metsämaata. Se rannoilla on kolme vapaa-ajan asuntoa, joille tulee tiet Sahrajärveltä ja Petääjärveltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 125,6 metriä mpy. Siihen on johdettu viisi metsäojaa. Ojista yksi on Niskasjärven laskuoja ja toinen Mustijärvensuon luontainen oja. Suon keskellä sijaitsee Mustijärven suojärvi. Järven itäiseltä lahdelta lähtee laskuoja, joka laskee Vaippasen kautta Muhujärven Muhulahteen 800 metrin päähän. Ojalle tulee pudotusta 6,5 metriä. Vesireitti jatkuu alaspäin päätyen Sahajokeen.
Historiaa

Vuoden 1957 peruskartassa järvi oli asuttu. Niskasjärven eteläpuolella kannaksella sijaitsi maatila, jonka pellot ylettyivät kummallekin rannalle. Myös laskuojan molemmilla rannoilla oli toisen maatilan peltoaj. Seuraavassa vuoden 1977 kartassa pellot oli metsitetty. Järven vapaa-ajan asunnot on rakennettu pääasiassa 1980-luvun jälkeen.
Lesa

| Lesa |
| --- | --- |
 Lesa ja Maggiorejärvi.
 Lesa
 Koordinaatit: 45°49′17″N, 8°33′26″E 
Valtio:   Italia
Alue:  Piemonte
Maakunta:  Novara
Hallinto:  
 – Kaupunginjohtaja:  Roberto Grignoli
Pinta-ala:  
 – Maa:  13,58 km²
Korkeus:  198 (min. 195 - maks. 660) m
Väkiluku (2015):  2 276
 – Väestötiheys:  168 as./km²
Aikavyöhyke:  UTC+1
 – Kesäaika:  UTC+2
Postinumero:  28040
Suuntanumero(t):  0322
Infobox OKVirheellinen NIMI-arvo: 
Lesa on kunta Pohjois-Italiassa Novaran maakunnassa Piemonten alueella. Lesan naapurikunnat ovat Belgirate, Brovello-Carpugnino, Ispra, Massino Visconti, Meina, Nebbiuno, Ranco ja Stresa.
Aiheesta muualla

Kuvia tai muita tiedostoja aiheesta Lesa Wikimedia Commonsissa
Novaran maakunta
Agrate Conturbia | Ameno | Armeno | Arona | Barengo | Bellinzago Novarese | Biandrate | Boca | Bogogno | Bolzano Novarese | Borgo Ticino | Borgolavezzaro | Borgomanero | Briga Novarese | Briona | Caltignaga | Cameri | Carpignano Sesia | Casalbeltrame | Casaleggio Novara | Casalino | Casalvolone | Castellazzo Novarese | Castelletto sopra Ticino | Cavaglietto | Cavaglio d’Agogna | Cavallirio | Cerano | Colazza | Comignago | Cressa | Cureggio | Divignano | Dormelletto | Fara Novarese | Fontaneto d’Agogna | Galliate | Garbagna Novarese | Gargallo | Gattico | Ghemme | Gozzano | Granozzo con Monticello | Grignasco | Invorio | Landiona | Lesa | Maggiora | Mandello Vitta | Marano Ticino | Massino Visconti | Meina | Mezzomerico | Miasino | Momo | Nebbiuno | Nibbiola | Novara | Oleggio | Oleggio Castello | Orta San Giulio | Paruzzaro | Pella | Pettenasco | Pisano | Pogno | Pombia | Prato Sesia | Recetto | Romagnano Sesia | Romentino | San Maurizio d’Opaglio | San Nazzaro Sesia | San Pietro Mosezzo | Sillavengo | Sizzano | Soriso | Sozzago | Suno | Terdobbiate | Tornaco | Trecate | Vaprio d’Agogna | Varallo Pombia | Veruno | Vespolate | Vicolungo | Vinzaglio
Linnoinen

Linnoinen on muun muassa seuraavien suomalaisten henkilöiden sukunimi:
Juhani Linnoinen (s. 1933), diplomi-insinööri ja yritysjohtaja, teollisuusneuvos
Päivi Linnoinen (o.s. Miettinen, s. 1961), pappi ja kirkollinen vaikuttaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
DeSaad

DeSaad on DC Comicsin sarjakuvissa esiintyvä superroisto. Hahmo esiintyi ensimmäisen kerran Forever People #2 tarinassa toukokuussa 1971 ja hänet loi Jack Kirby. DeSaad on yksi Darkseidin seuraajista Apokolips-planeetalla Jack Kirbyn kirjoittamassa Fourth World metasarjassa ja hän kuuluu Uusiin Jumaliin ja Darkseidin Eliittiin. Koska DeSaad toimii Darkseidin mestarikiduttajana, hänen nimensä viittaa Markiisi de Sadeen. DeSaadilla oli yhdessä vaiheessa Justeen niminen avustaja, jonka nimi viittasi de Saden romaaniin Justine, vaikka hahmo ei juurikaan muistuttanut nimihenkilöä. DeSaad on toiminut Oikeuden Puolustajien vihollisena ja on taistellut useasti heitä vastaan. DeSaadilla on Bernadeth niminen sisar, joka on Female Furies-ryhmän jäsen.
Muussa mediassa > Animaatiossa

Desaad esiintyi Superystävät animaatiosarjassa, jossa häntä ääninäytteli René Auberjonois.
DeSaad esiintyi Teräsmies animaatiosarjan jaksossa "Father's Day", jossa häntä ääninäytteli Robert Morse.
DeSaad esiintyi Justice League animaatiosarjassa, jossa häntä ääninäytteli René Auberjonois.
DeSaad esiintyi Young Justice animaatiosarjassa, jossa häntä ääninäytteli Dee Bradley Baker.
DeSaad esiintyi Justice League Action sarjassa, jossa häntä ääninäytteli Jason J. Lewis.
DeSaad esiintyi animaatioelokuvassa Justice League: War, jossa häntä ääninäytteli Bruce Thomas.
DeSaad esiintyi cameo-roolissa animaatioelokuvassa Justice League: Gods and Monsters, jossa hänellä ei ollut puheroolia.
DeSaad esiintyi animaatioelokuvassa Lego DC Comics Super Heroes: Justice League vs. Bizarro League, jossa häntä ääninäytteli James Arnold Taylor.
Muussa mediassa > Televisiossa

DeSaad esiintyi Smallville -televisiosarjan kymmenennellä kaudella, jossa häntä esitti Steve Byers. Tämä versio oli Darkseidin kätyri, joka omisti useita fetissikerhoja, jotka tunnetaan nimellä "Club DeSaad". Sarjan päätösjaksossa Oliver Queen eli Vihreä Nuoli kukisti DeSaadin ampumalla tätä erikoisnuolella.
Muussa mediassa > Elokuvissa

DeSaad essintyi elokuvassa Zack Snyder’s Justice League, jossa häntä esitti Peter Guinness.
Videopeleissä

DeSaad esiintyi ladattavana bonushahmona Lego Batman 3: Beyond Gotham, jossa häntä ääninäytteli Robin Atkin Downes.
DeSaad esiintyi pelattavana hahmona Lego DC Super-Villains -pelissä, jossa häntä ääninäytteli Dee Bradley Baker.
DeSaad esiintyi pomovastuksena DC Universe Online -pelissä.
DeSaad esiintyi Injustice 2 pelissä Darkseidin lopetuksessa, jossa näytettiin hänen olleen se, joka kidutti ja aivopesi Terästytön sen jälkeen, kun Darkseid oli tappanut Teräsmiehen.
Aiheesta muualla

DeSaad (Character) Comic Vine
Käännös suomeksi
Lobo (muusikko)

Lobo vuonna 1973
Lobo, oikealta nimeltään Roland Kent LaVoie (s. 31. heinäkuuta 1943 Tallahassee, Florida) on yhdysvaltalainen laulaja-lauluntekijä. Hän saavutti soft rock -tyylisellä musiikillaan listamenestystä 1970-luvun alussa.
Ura

LaVoie liittyi 17-vuotiaana Rumors-yhtyeeseen ja sen jälkeen Sugar Beatsiin, jonka riveissä hän julkaisi ensimmäisen singlensä ”What Am I Doing Here?” vuonna 1964. Yhtyeessä myös alkoi LaVoien ja tuottaja Phil Gernhardin pitkä yhteistyö.
Sugar Beatsin jälkeen LaVoie kuului lyhyen aikaa Little-Known Ugliesiin ja Me & the Other Guysiin. Niiden jälkeen LaVoie julkaisi ensimmäisen soolosinglensä ”Happy Days in New York City” vuonna 1969.
Vuonna 1971 LaVoie otti käyttöön taiteilijanimen ”Lobo” ja julkaisi singlen ”Me and You and a Dog Named Boo”, joka nousi Yhdysvaltain singlelistan viiden kärkeen. Lobon esikoisalbumilta Introducing Lobo (1971) pieniksi hiteiksi nousivat myös ”I’m the Only One” ja ”California Kid”.
LaVoie ei ollut alun perin välttämättä tarkoittanut taiteilijanimeään pysyväksi mutta päätti jatkaa sen käyttöä. Hänen seuraava albuminsa Of a Simple Man (1972) sisälsi Lobon uran suurimman singlehitin ”I’d Love You to Want Me” sekä toisenkin top-10-hitin ”Don’t Expect Me to Be Your Friend”. Myös seuraavalta albumilta Calumet (1973) nousi top-40-singlehittejä. Sen jälkeen Lobon listamenestys hiipui, vaikka ”Don’t Tell Me Goodnight” menestyikin vielä vuonna 1975. Lobon viimeinen top-40:een yltänyt single oli ”Where Were You When I Was Falling in Love” vuodelta 1979.
Lobo perusti vuonna 1981 oman levymerkin Lobo Records, joka nimettiin myöhemmin Evergreeniksi. Sen kautta Lobo julkaisi singlejä kunnes lopetti vuonna 1985 esiintymiset neljäksi vuodeksi. Tauon jälkeen hän jatkoi uraansa julkaisemalla levyjä Kaukoidässä, missä hän on yhä suosittu.
Albumit

Introducing Lobo (1971)
Of a Simple Man (1972)
Calumet (1973)
Just a Singer (1974)
A Cowboy Afraid of Horses  (1975)
Come with Me (1976)
Lobo (1979)
Am I Going Crazy (1989)
Asian Moon (1994)
Classic Hits (1995)
Sometimes (1996)
You Must Remember This (1997)
You Must Remember This - The Instrumental Album (1997)
Out of Time (2008)
Propinquity (2010)
Leivinjauhe

Leivinjauhetta
Leivinjauhe on leivonnassa käytetty kemiallinen kohotusaine, jonka tarkoitus on kohottaa ja kuohkeuttaa taikinaa. Leivinhiiva on yleinen biologinen kohotusaine. Leivinjauheen keksi englantilainen kemisti Alfred Bird vuonna 1843.
Koostumus

Leivinjauhe on yleensä valkoista ja hyvin hienorakeista jauhetta. Leivinjauhe koostuu pääasiassa emäksisestä ruokasoodasta, happamasta natriumpyrofosfaatista – jonka E-koodi on E450 – ja tärkkelyksestä. Säilyvyyden ja maun parantamiseksi voidaan käyttää myös muita aineita. Veteen sekoitettuna leivinjauhe tuottaa hiilidioksidia.
Liiallinen leivinjauheen käyttö saattaa värjätä leivonnaisen ruskeanvihertäväksi. Jos taikinaan laitetaan happamia aineksia kuten piimää tai hedelmämehua, voi leivinjauheen sijasta käyttää pelkkää ruokasoodaa. Mitallinen ruokasoodaa vastaa kahta mitallista leivinjauhetta. Leivinjauheen voi aina korvata ruokasoodalla tässä suhteessa.
Tärkkelys tasoittaa seoksen koostumusta ja estää muiden aineiden ennenaikaisen toiminnan.
Ravintoarvot

Ravintoarvoltaan leivinjauhe on pääasiassa hiilihydraatteja, noin kymmenen prosenttia on proteiinia.
Aiheesta muualla

Wikimedia Commonsissa on kuvia tai muita tiedostoja aiheesta .
Fineli.fi - Leivinjauhe (Arkistoitu – Internet Archive)